# TÁJÉKOZTATÓ

### az Országos Tűzmegelőzési Bizottság által kiírt Alkotói Pályázattal kapcsolatos személyesadat-kezelésről

Az Országos Tűzmegelőzési Bizottság (a továbbiakban: OTB) alkotói pályázatot hirdet a tűzoltók izgalmas és egyben kihívásokkal teli világának kreatív megjelenítése céljából, a tűzesetek, káresemények megelőzésének fontosságát kiemelő alkotás, vagy bármilyen más, ötletesen elkészített, a tűzvédelem jelentőségét hangsúlyozó mű megalkotására óvodások és iskolások tanulók körében.

A nevezések fogadása, a pályázat lebonyolítása és a közvélemény tájékoztatása során személyes adatok kezelésére kerül sor.

A fentiekre tekintettel a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) 14. cikke alapján a személyes adatok tekintetében az adatkezelő az érintettek tájékoztatására köteles.

Az alkotásokat területi (fővárosi, vármegyei) katasztrófavédelmi igazgatóságokra kell benyújtani, ahol értékelésük is történik. Korcsoportonként, kategóriánként az első helyezett alkotások automatikusan részt vesznek az országos döntőben is. Az OTB a hivatásos katasztrófavédelmi szerveken belül működik, ezért adatkezelőknek minősülnek a fővárosi, vármegyei katasztrófavédelmi igazgatóságok és a BM Országos Katasztrófavédelmi Főigazgatóság. Az adatkezelőkről tájékoztatás az alábbi táblázatban olvasható.

# Adatkezelők

|  |  |
| --- | --- |
| **Az adatkezelő megnevezése**:  Vas Vármegyei Katasztrófavédelmi Igazgatóság (a továbbiakban: Vas VMKI)  **Székhelye**:  9700 Szombathely, Ady Endre tér 1.  **Postai címe**:  9700 Szombathely, Ady Endre tér 1.  **Telefonszáma**:  (+36-94) 513-432  **Telefaxszáma**:  (+36-94) 513-437 | **A Vas VMKI adatvédelmi tisztviselő szolgálati helye**: Vas VMKI Hivatal  **Elérhetősége**:  (+36-36) 513-433  [vas.mki@katved.gov.hu](mailto:vas.mki@katved.gov.hu) |

### Kiket érint az adatkezelés?

Az adatkezelés a pályázaton induló személyeket és 16 év alatti pályázók esetében törvényes képviselőjüket érinti.

### Milyen személyes adatokat kér az adatkezelő

Az adatkezelés azonosító adatokra (név, életkor), kapcsolattartási adatokra (elérhetőség), a pályázó iskolájának adataira, valamint az alkotás díjazása esetén kép- és hangfelvétel készítésére terjed ki.

### Miért kezelhetőek az érintettek adatai?

Az adatkezelés jogalapja GDPR 6. cikke (1) bekezdésének a) pontja alapján a pályázó, 16 év alatti pályázók esetében törvényes képviselőjük hozzájárulása személyes adatainak konkrét célból történő kezeléséhez.

Az adatkezelési hozzájárulást bármikor vissza lehet vonni. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. Az érintett a visszavonást annak az adatkezelőnek az elérhetőségén vagy az adatvédelmi tisztviselő részére elektronikus úton megküldött nyilatkozatával vonhatja vissza, ahová az alkotását benyújtotta. A hozzájárulás visszavonása esetén – mivel személyes adatai hiányában a pályázat nem bírálható el -, a pályázó a továbbiakban nem vehet részt a pályázaton.

### Miért van szükség ezekre az adatokra?

Az adatkezelés célja a pályázatra történő nevezés és a benyújtott alkotások elbírálása során az érintettek azonosítása, az elért eredmények konkrét személyekhez történő hozzárendelése. A kép- és hangfelvétel kezelésére a közvéleménynek a pályázatról mint a katasztrófavédelem szakmai tevékenységére is hatással bíró eseményről történő tájékoztatása érdekében kerül sor.

### Továbbítja-e a személyes adatokat az adatkezelő?

Adattovábbításra a hivatásos katasztrófavédelmi szervek között kerül sor. Korcsoportonként, kategóriánként az első helyezettek személyes adatai és alkotásai az OTB (BM Országos Katasztrófavédelmi Igazgatóság) részére továbbításra kerülnek. A pályaművek, a készítők neve, kora, iskolájának megnevezése, a képi dokumentáció egy része a közvélemény tájékoztatása céljából a hivatásos katasztrófavédelmi szervek honlapján, a hivatalos Facebook és Instagram oldalon és a Katasztrófavédelem folyóiratban megjelenik.

### Mennyi ideig tárolja az adatkezelő a személyes adatokat?

Az adatok kezelése a pályázat lezárásáig és eredményének kihirdetéséig történik, díjazott pályázat esetében a pályamű felhasználásának időtartamáig.

### Történik-e az eredeti adatkezelési céltól eltérő céllal további adatkezelés?

A pályaműveknek az OTB kiadványaiban történő felhasználása esetén a pályázók neve, életkora és iskolája a GDPR Preambulumának (50) bekezdése alapján feltüntetésre kerülhet.

Papíralapú és elektronikus ügyirat tekintetében ügyviteli célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9. § (1) bekezdés e) pontja alapján.

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

### Milyen adatbiztonsági intézkedéseket tesz az adatkezelő?

Az adatkezelő a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Az adatkezelő az adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét.

### Milyen jogok illetik meg az érintettet a fenti adatkezelések kapcsán?

1. **Hozzáférés:** Az érintett jogosult arra, hogy az adatkezelőnél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* a GDPR 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben az érintett saját személyes adatairól másolatot kér, az adatkezelő azt első alkalommal ingyenesen az érintett rendelkezésére bocsátja.

Az érintett által kért további másolatokért az adatkezelő a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha az érintett elektronikus úton nyújtotta be a kérelmet, az információkat az adatkezelő elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, az iratokat vagy a szöveges fájlokat az adatkezelő az érintett személyes adatait ide nem értve anonimizálva bocsátja az érintett rendelkezésére, kivéve ha az érintett felhatalmazással rendelkezik az adatok megismerésére.

1. **Helyesbítéshez való jog:**

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell.

1. **Törléshez való jog:**

Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a GDPR 17. cikk (1) bekezdésében felsorolt indokok valamelyike fennáll:

- a személyes adatokra már nincs szükség abból a célból, amelyből azokat gyűjtötték vagy más módon kezelték, pl. a telefonon történt bejelentés nyilvánvalóan téves volt

- az érintett visszavonta a hozzájárulását, és az adatkezelés más jogalap hiányában nem folytatható. Más jogalapnak minősül az eseménykezelésen túl pl., amennyiben a jelzés szándékosan valótlan volt, és az adatkezelő ennek következtében feljelentést tesz

- a személyes adatok kezelése jogellenes

- a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

1. **Elfeledtetéshez való jog:**

Ha az adatkezelő a személyes adatot nyilvánosságra hozta, és a BM OKF az adatot a törléshez való jogra vonatkozó rendelkezések alapján azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

1. **Adatkezelés korlátozása:**

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett az alábbi esetekben jogosult arra, hogy kérésére az adatkezelő korlátozza az adatkezelést:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,

1. **Adatkezelés elleni tiltakozás:**

A tiltakozáshoz való jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett hozzájárulásán alapuló adatkezeléseknél a GDPR 21. cikk (1) bekezdésében foglaltak alapján nem gyakorolható.

1. **Adathordozhatósághoz való jog:**

Az érintett jogosult az általa az adatkezelő rendelkezésére bocsátott adatait megkapni

* tagolt, széles körben használt, géppel olvasható formátumban
* jogosult más adatkezelőhöz továbbítani
* kérheti az adatok közvetlen továbbítását a másik adatkezelőhöz – ha ez technikailag megvalósítható
* kivéve: közérdekű, vagy közhatalmú jog gyakorlása céljából végzett adatkezelés

Ez az érintetti jog akkor gyakorolható, ha automatizált módon történik az adatkezelés, és az adatkezelő az adatokat az érintett hozzájárulása vagy a szerződéses jogalap alapján kezeli.

Az adathordozhatósághoz való jog a tájékoztatóban szereplő adatok tekintetében nem gyakorolható, mert nem történik automatizált módon történő adatkezelés.

**Mennyi idő az 1-7. pontban foglalt kérelmek vizsgálata és megválaszolása?**

Az adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.

Az adatkezelő az érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.

Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.

Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.

Ha az adatkezelő az érintett bármely kérelmének nem tesz eleget, indokolnia kell azt.

1. **Felügyeleti hatósághoz fordulás - és bírósághoz fordulás joga**

Ha az érintett úgy érzi, hogy az adatkezelés során sérelem érte, annak tényét a helyzet rendezése érdekében az adatkezelő adatvédelmi tisztviselője felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 23. § szerint, valamint a polgári törvénykönyvről szóló 2013. évi V. törvény Második Könyvének III. része alapján bírósághoz fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf.: 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: www.naih.hu

Amennyiben bírósághoz fordulna – választása szerint – a lakóhelye vagy tartózkodási helye szerinti illetékes törvényszékhez (<https://birosag.hu/torvenyszekek>) nyújthatja be keresetét.

A lakóhelye vagy tartózkodási helye szerinti törvényszék megkeresésében nyújt segítséget: <https://birosag.hu/birosag-kereso>